CELEX: 52007SC1005
Language: el
Date: 2007-07-18
Title: Σχέδιο Αποφαση της Μικτης Επιτροπης του ΕΟΧ για την τροποποίηση του πρωτοκόλλου 23 της συμφωνίας για τον ΕΟΧ σχετικά με τη συνεργασία μεταξύ των εποπτευουσών αρχών (άρθρο 58) - Σχέδιο της Κοινής Θέσης της Κοινότητας

Σημαντική ανακοίνωση νομικού περιεχομένου

|

52007SC1005

Σχέδιο Αποφαση της Μικτης Επιτροπης του ΕΟΧ για την τροποποίηση του πρωτοκόλλου 23 της συμφωνίας για τον ΕΟΧ σχετικά με τη συνεργασία μεταξύ των εποπτευουσών αρχών (άρθρο 58) - Σχέδιο της Κοινής Θέσης της Κοινότητας  /* SEC/2007/1005 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 18.7.2007SEC(2007) 1005 τελικόΣχέδιοΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟΧγια την τροποποίηση του πρωτοκόλλου 23 της συμφωνίας για τον ΕΟΧ σχετικά με τη συνεργασία μεταξύ των εποπτευουσών αρχών (άρθρο 58)- Σχέδιο της Κοινής Θέσης της Κοινότητας -(υποβληθέν από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Η Μικτή Επιτροπή του ΕΟΧ έχει ως έργο να εξασφαλίζει την ομοιογένεια της εσωτερικής αγοράς και τη νομική ασφάλεια των φορέων. Τούτο συνεπάγεται την ενθάρρυνση μιας συνεπούς και ορθής ερμηνείας και εφαρμογής των κανόνων ανταγωνισμού.2. Η Μικτή Επιτροπή του ΕΟΧ θα πρέπει για τον λόγο αυτό να υιοθετήσει τη συνημμένη απόφαση για την τροποποίηση του πρωτοκόλλου 23 (ανταγωνισμός) της συμφωνίας για τον ΕΟΧ.3. Το σχέδιο απόφασης της Μικτής Επιτροπής προβλέπει τη δυνατότητα για την Επιτροπή να καλεί τις εθνικές αρχές ανταγωνισμού των κρατών της ΕΖΕΣ που είναι μέλη του ΕΟΧ και την εποπτεύουσα αρχή της ΕΖΕΣ να συμμετέχουν στο Ευρωπαϊκό Δίκτυο Ανταγωνισμού, μαζί με τις αρχές ανταγωνισμού των κρατών μελών.4. Το άρθρο 1 παράγραφος 3 στοιχείο α) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο προβλέπει ότι το Συμβούλιο καθορίζει τη θέση της Κοινότητας γι’αυτό τον τύπο των αποφάσεων της Μικτής Επιτροπής.5. Το σχέδιο απόφασης της Μικτής Επιτροπής του ΕΟΧ υποβάλλεται στο Συμβούλιο προς έγκριση. Η Επιτροπή έχει σκοπό να παρουσιάσει τη θέση της Κοινότητας στη Μικτή Επιτροπή του ΕΟΧ το συντομότερο δυνατό μετά την έγκρισή της από το Συμβούλιο.ΣχέδιοΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟΧγια την τροποποίηση του πρωτοκόλλου 23 της συμφωνίας για τον ΕΟΧ σχετικά με τη συνεργασία μεταξύ των εποπτευουσών αρχών (άρθρο 58)Η ΜΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη:τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και ιδίως το άρθρο 98,Εκτιμώντας τα εξής:(1) Το πρωτόκολλο 23 της συμφωνίας τροποποιήθηκε με την απόφαση της Μικτής Επιτροπής του ΕΟΧ αριθ. ... της …[1].(2) Για να μπορέσουν η εποπτεύουσα αρχή της ΕΖΕΣ και τα κράτη μέλη της ΕΖΕΣ να συμμετέχουν στις συζητήσεις σχετικά με τις πολιτικές που διεξάγονται στο πλαίσιο του Ευρωπαϊκού Δικτύου Ανταγωνισμού (ΕΔΑ) και ιδίως στην ανταλλαγή εμπιστευτικών πληροφοριών σύμφωνα με τα άρθρα 81 και 82 της συνθήκης ΕΚ, πρέπει να θεσπιστεί ένα νομικό πλαίσιο που επιτρέπει την ανταλλαγή πληροφοριών εμπιστευτικού χαρακτήρα που δεν καλύπτονται ήδη από τη συμφωνία. Για το λόγο αυτό θα ενσωματωθεί στο πρωτόκολλο 23 της συμφωνίας ένα νέο άρθρο 1A,ΑΠΟΦΑΣΙΖΕΙ:Άρθρο 1Μετά το άρθρο 1 του πρωτοκόλλου 23 της συμφωνίας προστίθενται τα ακόλουθα:«Άρθρο 1AΓια να εξασφαλιστεί η ομοιογενής ερμηνεία από την εποπτεύουσα αρχή της ΕΖΕΣ και την Ευρωπαϊκή Επιτροπή των άρθρων 53 και 54 της συμφωνίας και των άρθρων 81 και 82 της Συνθήκης, η εποπτεύουσα αρχή της ΕΖΕΣ και οι αρμόδιες αρχές των κρατών της ΕΖΕΣ επιτρέπεται να συμμετέχουν στις συνεδριάσεις του δικτύου των δημόσιων αρχών που αναφέρεται στην αιτιολογική σκέψη 15 του κανονισμού 1/2003 του Συμβουλίου, αποκλειστικά όσον αφορά θέματα γενικής πολιτικής. Η εποπτεύουσα αρχή ΕΖΕΣ, η Ευρωπαϊκή Επιτροπή και οι αρμόδιες αρχές των κρατών της ΕΖΕΣ και των κρατών μελών της ΕΚ μπορούν να διαθέτουν όλες τις απαραίτητες πληροφορίες για τη διεξαγωγή των συζητήσεων γενικής πολιτικής στα πλαίσια του εν λόγω δικτύου. Οι πληροφορίες που διατίθενται στο εν λόγω πλαίσιο δεν μπορούν να χρησιμοποιηθούν για σκοπούς εφαρμογής. Η συμμετοχή αυτή δεν θίγει τα δικαιώματα συμμετοχής των κρατών την ΕΖΕΣ και της εποπτεύουσας αρχής της ΕΖΕΣ που χορηγούνται στο πλαίσιο της συμφωνίας για τον ΕΟΧ.»Άρθρο 2Η παρούσα απόφαση τίθεται σε ισχύ την […], υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας*.Άρθρο 3Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης .Βρυξέλλες, […].Για τη Μικτή Επιτροπή του ΕΟΧΟ Πρόεδρος […]Οι Γραμματείς της Μικτής Επιτροπής του ΕΟΧ […] [1] ΕΕ L …* [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]